આપણા અમર ગુજરાતી સાહિત્યમાં એવી અનેકો કૃતિઓ છે જે માતૃવંદનાનાં, લાગણીના આ અમર સંબંધને ખૂબ સુંદર રીતે અભિવ્યક્ત કરે છે, બાળકોની તેમની માતા પ્રત્યેના પ્રેમની છડી પોકારતી અસંખ્ય રચનાઓ મળી આવી, તેમાંથી મુખ્ય સંદર્ભોની એક નાનકડી સૂચી નીચે આપી છે. તો જે મિત્ર લેખકોને આ અઠવાડીયા માટે કૃતિ મોકલવાનું આમંત્રણ આપવામાં આવ્યું હતું તેમાંથી ઘણાં મિત્રોએ ખૂબ ટુંકા સમય છતાં અમને તેમની રચનાઓ મોકલી છે, એ માટે તેમનો ખૂબ આભાર અને ધન્યવાદ. જો કે રોજ બે રચનાઓ અને આઠ દિવસની અવધી હોવા છતાં ઘણી કૃતિઓ લઇ શકાઇ નથી તે માટે ઘણો ખેદ છે. આ સિવાય અત્યાર સુધી અક્ષરનાદ પર મૂકાયેલી આ જ વિષયાનુસંગત કૃતિઓની સૂચી પણ નીચે આપી છે.